**Қамқоршылық кеңесінің №3 отырысының хаттамасы**

**Күні:** 31.01.2025

**Өткізу орны:** кітапхана

**Қатысқандар:** 12 адам

**Күн тәртібі:**

Мектепке кіруді автоматтандырылған өткізу жүйесі (АПК) арқылы ұйымдастыру.

**Отырыс барысы:**

**1. АПК жүйесін орнату.**

Баяндамашы: директордың м.а. Лоор И.

Қазақстан Республикасы Оқу-ағарту министрлігі (бұдан әрі – Министрлік, МП) оқушыларға білім беру материалдарына қолжетімділікті қамтамасыз ететін, мектеп ғимаратына кіруді реттейтін және тамақ ақысын төлеу құралы болып табылатын идентификациялық жүйелерді енгізу мақсатында білім беру саласындағы ақпараттандыру объектілеріне қойылатын ең төменгі талаптарды бекітті (Қазақстан Республикасы Президентінің 2022 жылғы 26 қарашадағы №2 Жарлығының 82-тармағы «Әділетті Қазақстан – баршаға және әркімге. Қазір және мәңгілікке» сай іске асыру шаралары туралы»).

Сондай-ақ, Қазақстан Республикасы Білім және ғылым министрінің 2018 жылғы 31 қазандағы №598 бұйрығына өзгерістер енгізілді («Орта білім беретін мемлекеттік ұйымдарда, қосымша білім беретін мектептен тыс ұйымдарда білім алушыларды тамақтандыруды ұйымдастыру қағидаларын, сондай-ақ мемлекеттік мектепке дейінгі ұйымдарда, жетім балалар мен ата-анасының қамқорлығынсыз қалған балаларға арналған білім беру ұйымдарында, техникалық және кәсіптік, орта білімнен кейінгі білім беру ұйымдарында балаларды тамақтандырумен қамтамасыз етуге байланысты тауарларды сатып алу қағидаларын бекіту туралы») (2023 жылғы 25 желтоқсандағы №390 бұйрық).

АПК аясында келесі техникалық және бағдарламалық шешімдер ұсынылады: оқушыларға арналған идентификациялық өткізу жүйесі бар турникеттер, 1-4 сынып оқушылары мен әлеуметтік осал санаттағы балаларға тегін тамақтануды бақылау терминалдары, әлеуметтік әмиянмен интеграциялау, мәзір таңдау және төлем жасау терминалдары, оқу материалдарына қол жеткізу. Сонымен қатар, ата-аналарды балалардың мектепте жүргендігі туралы хабардар ету, тамақтануын бақылау және есепке алу мүмкіндігі қарастырылған.

**Талқылау:** Автоматтандырылған өткізу жүйесінің техникалық аспектілері қаралды, оның ішінде турникеттердегі, кітапханада және асханада жұмыс істеуі. Бұл деректер оқушылардың сабақ бастау және аяқтау уақытын бақылау, мектеп кітапханасына келуін есепке алу, сондай-ақ әлеуметтік осал санаттағы 1-4 сынып және 5-11 сынып оқушыларының тегін ыстық тамақ алуын автоматтандырылған есептеу арқылы бюджет қаражатын үнемдеу үшін қолданылады.

**2. Ата-аналардың биометриялық жүйені енгізу туралы сұрақтары**

**Талқылау:**

Ата-аналардың келісімінсіз оқушылардың деректерін АПК жүйесіне енгізу мүмкін емес. OTAN MEKTEP жүйесіндегі оқушылардың идентификациялық деректері тек АПК орнатылған оқу орындарында сақталады. Жеке деректерді сақтау мектеп тарапынан Қазақстан Республикасының жеке деректер және оларды қорғау туралы заңнамасына сәйкес жүзеге асырылады.

Магниттік карталардың бағасы 50-ден 200 теңгеге дейін ауытқиды, бастапқыда карталар тегін беріледі. Карта жоғалған жағдайда, сынып жетекшілері өз оқушыларын мектепке жеке өткізеді.

Қазіргі уақытта облыстың 60 білім беру ұйымында OTAN MEKTEP АПК орнатылған. Өнім ақпараттық қауіпсіздік және сәйкестік сертификаттарына ие.

ҚР Оқу-ағарту министрінің 2022 жылғы 30 наурыздағы №117 бұйрығының 77-тармағының 2-тармақшасына сәйкес, екінші топқа 700 адамнан астам персоналы мен оқушылары (тәрбиеленушілері) бар нысандармен қатар, аудан орталықтарында, аудандық маңызы бар қалаларда, облыстық маңызы бар қалаларда, республикалық маңызы бар қалаларда және астанада орналасқан барлық білім беру ұйымдары жатады. Ата-аналар балаларды биометриялық анықтау мәселесіне алаңдаушылық білдірді. АПК әкімшілендірудің бірыңғай жүйесін әзірлеу қажеттігі туралы шешім қабылданды.

Жүйенің жұмысына жауаптылар:

1-ауысым – ТЖ жөніндегі директор орынбасары Абдрахманова П.К.

2-ауысым – ТЖ жөніндегі директор орынбасары Сакенова Т.А.

Қосымша: әлеуметтік педагог және аға тәлімгер қажетті жағдайда көмек көрсетеді.

3. Оқушылардың деректерін жүйеге енгізу үшін ата-аналардың келісімі

№456 бұйрықтың 33-1-тармағы, 1-тармақшасына сәйкес, оқушылардың білім беру ұйымдарына (бастауыш, негізгі орта, жалпы орта, арнайы және мамандандырылған білім беру ұйымдары) баруын есепке алу және тіркеу, тамақтануға төлем жасау, сондай-ақ мектеп асханаларында тегін және жеңілдетілген тамақ алуды есепке алу және тіркеу үшін оқушылардың идентификациялық карталарын ата-аналарының және басқа да заңды өкілдерінің келісімімен пайдалану көзделген.

Қазіргі уақытта Министрлік бекіткен Жол картасына (2023 жылғы 28 сәуір) сәйкес, облыстың 60 мектебінде АПК орнату бойынша іс-шаралар ұйымдастырылды. Оқушылардың деректерін АПК-ға енгізу тек ата-аналардың жазбаша келісімі болған жағдайда ғана мүмкін.

Биометриялық жүйеден бас тартқан балалар үшін балама ретінде магниттік карталар қарастырылған.

**Шешімдер:**

1. АПК жұмысына бақылау жүргізуге жауапты тұлғаларды бекіту.

2. Оқушылардың деректерін жүйеге тек ата-аналардың жазбаша келісімі негізінде енгізу тәртібін бекіту.

3. Ата-аналар көтерген мәселелерді назарға алу және қажет болған жағдайда келесі отырыста қосымша шараларды қарастыру.

**Дауыс беру нәтижелері:**

Қолдады – Бірауыздан

Қарсы – жоқ

Қалыс қалды – жоқ

**Хатшы: Тілеуғабыл А.**